CELEX: 62009CA0271
Language: lt
Date: 2011-12-21 00:00:00
Title: Byla C-271/09: 2011 m. gruodžio 21 d. Teisingumo Teismo (trečioji kolegija) sprendimas byloje Europos Komisija prieš Lenkijos Respubliką (Valstybės įsipareigojimų neįvykdymas — Laisvas kapitalo judėjimas — Taikymo sritis — Atviri pensijų fondai — Kapitalo investavimo užsienyje ribojimai — Proporcingumas)

18.2.2012   
            
            
               LT
            
            
               Europos Sąjungos oficialusis leidinys
            
            
               C 49/3
            
         2011 m. gruodžio 21 d. Teisingumo Teismo (trečioji kolegija) sprendimas byloje Europos Komisija prieš Lenkijos Respubliką
   
   (Byla C-271/09) (1)
   
   (Valstybės įsipareigojimų neįvykdymas - Laisvas kapitalo judėjimas - Taikymo sritis - Atviri pensijų fondai - Kapitalo investavimo užsienyje ribojimai - Proporcingumas)
   2012/C 49/04
   Proceso kalba: lenkų
   
      Šalys
   
   
      Ieškovė: Europos Komisija, atstovaujama E. Montaguti ir K. Herrmann
   
      Atsakovė: Lenkijos Respublika, atstovaujama M. Dowgielewicz, M. Szpunar, M. Jarosz ir P. Kucharski
   
      Dalykas
   
   Valstybės įsipareigojimų neįvykdymas — EB 56 straipsnio pažeidimas — Kapitalizacija grindžiami pensijų fondai, esantys nacionalinės privalomojo draudimo sistemos dalimi — Šių fondų kapitalo investicijas užsienyje ribojančios ir nuo jų atgrasančios nacionalinės teisės nuostatos
   
      Rezoliucinė dalis
   
   
               1.
            
            
               Palikusi galioti iš dalies pakeisto 1997 m. rugpjūčio 28 d. Pensijų fondų organizavimo ir veikimo įstatymo (Ustawa o organizacji i funkcjonowaniu funduszy emerytalnych) 143 straipsnį, 136 straipsnio 3 dalį ir 136a straipsnio 2 dalį, kuriais ribojamos Lenkijos atvirųjų pensijų fondų investicijos užsienyje, Lenkijos Respublika neįvykdė įsipareigojimų pagal EB 56 straipsnį.
            
         
               2.
            
            
               Priteisti iš Lenkijos Respublikos bylinėjimosi išlaidas.
            
         
      (1)  OL C 233, 2009 9 26.